Rīga

03.09.2020. Nr. 202008/SAN2546/NOS600

Uz TAP VSS-704

|  |
| --- |
| Vides aizsardzības un reģionālās attīstības ministrijai |
| *Par* *Ministru kabineta noteikumu projektu "Aizsargājamo ainavu apvidus "Nīcgaļu meži" individuālie aizsardzības un izmantošanas noteikumi" (VSS-704)* |

Latvijas Pašvaldību savienība saskaņo Ministru kabineta noteikumu projektu "Aizsargājamo ainavu apvidus "Nīcgaļu meži" individuālie aizsardzības un izmantošanas noteikumi" (VSS-704) (turpmāk – Noteikumu projekts), vienlaikus izsakot sekojošus priekšlikumus:

1. Lūdzam Noteikumu projekta 10.7.1. apakšpunktu izteikt redakcijā, kas nepārprotami norādītu, ka izņēmums pārvietoties (arī apstāties un stāvēt) ar mehāniskiem transportlīdzekļiem, tai skaitā ar automašīnām, traktortehniku, motocikliem, tricikliem, kvadricikliem, mopēdiem un sniega motocikliem ārpus ceļiem un dabiskām brauktuvēm attiecas tikai uz publiski pieejamus dabas tūrisma un izziņas infrastruktūras objektiem, kas ierīkoti ar mērķi, lai pa tiem pārvietotos mehāniskie transporta līdzekļi. Pašreizējā Noteikumu projekta redakcija pieļauj, ka ar mehāniskajiem transporta līdzekļiem atļauts pa jebkuru publiski pieejamu dabas tūrisma un izziņas infrastruktūru;
2. Lūdzam precizēt, kas Noteikumu projekta 26.3. punkta redakcijā saprotams ar terminu “infrastruktūra”.

|  |  |  |
| --- | --- | --- |
| Priekšsēdis | (paraksts\*) | Gints Kaminskis  |

Sandra Bērziņa 26527258

sandra.berzina@lps.lv

\*Šis dokuments ir parakstīts ar drošu elektronisko parakstu un satur laika zīmogu.